CELEX: 62010CO0091
Language: sl
Date: 2010-09-29
Title: Sklep Sodišča (sedmi senat) z dne 29. septembra 2010.#VAV-Autovermietung GmbH proti Inspecteur van de Belastingdienst/Douane Zuid, kantoor Roosendaal.#Predlog za sprejetje predhodne odločbe: Rechtbank Breda - Nizozemska.#Člen 104(3), prvi pododstavek, Poslovnika Sodišča - Svoboda opravljanja storitev - Členi od 49 ES do 55 ES - Motorna vozila - Uporaba motornega vozila, ki je registrirano in dano v najem v drugi državi članici - Obdavčitev tega vozila v prvi državi članici.#Zadeva C-91/10.

Sklep Sodišča (sedmi senat) z dne 29. septembra 2010 – VAV-Autovermietung proti Inspecteur van de Belastingdienst/Douane Zuid,
            kantoor Roosendaal
      (Zadeva C‑91/10)
      „Člen 104(3), prvi pododstavek, Poslovnika – Svoboda opravljanja storitev – Členi od 49 ES do 55 ES – Motorna vozila – Uporaba motornega vozila, ki je registrirano in dano v najem v drugi državi članici – Obdavčitev tega vozila v prvi državi članici ob njegovi prvi uporabi v nacionalnem cestnem omrežju“
      Svoboda opravljanja storitev – Omejitve (členi od 49 ES do 55 ES) (Glej točko 30 in izrek.)
      Predmet
      
         
               Predlog za sprejetje predhodne odločbe – Rechtbank Breda – Razlaga členov od 56 PDEU do 62 PDEU – Nacionalna ureditev, ki
                  določa odmero davka na registracijo vozila ob njegovi prvi uporabi v nacionalnem cestnem omrežju.
               
            Izrek
      Člene od 49 ES do 55 ES je treba razlagati tako, da nasprotujejo nacionalni ureditvi, kot se obravnava v postopku v glavni
         stvari, ki od osebe s stalnim prebivališčem ali sedežem v državi članici, ki v tej državi članici uporablja motorno vozilo,
         registrirano in najeto v drugi državi članici, ob prvi uporabi tega vozila v cestnem omrežju prve države članice zahteva plačilo
         celotnega davka na registracijo vozila, katerega znesek, izračunan glede na dolžino uporabe navedenega vozila v tem omrežju,
         se vrne brez obresti, potem ko se ta uporaba konča.